ذكرت بعض التقارير الإعلامية أنه من بعد ما بانت مشاكل صحية عند واحد من المتطوعين في التجارب السريرية على الڤاكسان ديال المختبر الصيني “سينوفارم” فدولة الپيـرو، قررات السلطات الصحية أنها تحبس هاد التجارب بمرة. و كان المعهد الوطني للصحة في پيـرو ، بناء عل تقارير طبية، أعلن توقف التجارب السريرية لهاد الڤاكسان يوم 11 دجنبر الأخير بعدما تبين أن أحد المتطوعين اللي شاركو فالعملية مابقاش كيقدر يحرك يديه بشكل عادي و بسهولة، كيف قالو أطباء محليين. وكيما هو معروف أن لقاح “سينوفارم” هو نفسو اللي غادي يتستعملو المغرب و اللي لحد الساعة كلشي كيأكد أنه مابانتش حتى أعراض جانبية أو مخاطر عند المتطوعين فكل مراحل التجارب و أن كلشي غادي مزيان. و المغرب كان أعلن من قبل أنه في المراحل الأخيرة قبل الإنطلاقة الرسمية لحملة تلقيح وطنية واسعة غادي يستافد منها حوالي 25 مليون مغربي ومغربية من هنا لمارس من العام الجاي 2021. المقال الاصلي: Le Pérou suspend les essais cliniques du vaccin de Sinopharm attendu au Maroc 
ڤاكسان”سينوفارم” الشنوي اللي غايديروه المغاربة.. دولة البيرو وقفاتو و حبسات التجارب السريرية عليه وهاعلاش